1898.] SMYTTI — PERICLES AND APOLLONIUS. 293 



APPENDIX. 



The Gesta Romanorum Text. 



De Antiocho qui filiam propriam cognovit et tantum earn dilexit, quod 

 nullus earn in uxorem habere potuit nisi problema ab eo propositum 

 solveret. 



Antiochus in civitate Antiochia regnavit, a quo ipsa civitas Antiochia 

 nomen accepit. Ex conjuge sua filiam speciosissimam genuit. Que cum 

 pervenisset ad etatem legitimam et species pulchritudinis accresceret, 

 multi eam in matrimonium petebant cum magna et inestimabili dotis 

 quantitate. Sed cum pater deliberaret, cui potissime filiam suam daret in 

 matrimonium, nescio qua iniqua concupiscentia crudelitatisque flamma 

 in amorem filie sue exarsit cepitque eam amplius diligere quam patrem 

 opporteret. Qui cum luctatur cum furore, pugnat cum pudore, vincitur 

 amore. Quadam die accessit ad cubiculum filie sue et omnes longe 

 secedere jussit, quasi cum filia sua colloquium secretum habiturus. 

 Stimulante furore libidinis diu repugnante filia nodum virginitatis erupit. 

 Cumque puella quid faceret cogitaret, nutrix subito ad eam intravit. 

 Quam ut vidit flebili vultu, ait: " ob quam rem affligitur animatua?" 

 Puella ait : " o carissima, modo hie in cubiculo duo nobilia nomina 

 perierunt." Ait nutrix: " domina, quare hoc dicis?" Ait ilia: "quia 

 ante matrimonium meum pessimo scelere sum violata." Nutrix cum 

 hec audisset et vidisset quasi aniens facta est et ait: " et quis diabolus 

 tanta audacia virginis thorum et regine ausus est violare ? " Ait puella : 

 "impietas fecit hoc peccatum." Nutrix ait: "Cur non indicas patri ?" 

 Puella ait: "et ubi est pater? Si intelligis, peribit nomen patris in me; 

 mortis mihi remedium placet." Nutrix ut audivit eam mortis remedium 

 querere, blando eam sermonis colloquio revocavit, ut a proposito suo 

 recederet. Inter hec impius pater, cum simulata mente ostenderet civibus 

 pium patrem, inter domesticos parietes maritum se filie letatur. Et ut 

 semper impiis filie thoris frueretur, ad expellendos petitores, qui eam in 

 conjugem petebant, novum genus nequicie cogitavit. Questionem vero 

 proponebat, dicens : "si quis questionis mee solucionem invenerit, filiam 

 meam in uxorem habebit, et si defecerit, decollabitur." Plurimi undique 

 reges et principes patrie propter incredibilem et inauditam puelle speciem 

 venerunt. Et si quis forte prudentia litterarum questionis solucionem 

 invenisset, quasi nihil dixisset, decollabatur, et caput eius supra portam 

 suspendebatur, ut advenientes imaginem mortis viderent et turbarentur, 

 ne ad talem condicionem accederent. Hoc totum fecerat, ut ipsemet 

 cum filia sua in adulterio poterat permanere. Cum vero tales crudeli- 

 tates exerceret Antiochus, interposito brevi temporis spacio adolescens 

 quidam Tyrus, patrie sue princeps locuples valde, Appollonius nomine, 

 bene litteratus, navigans Antiochiam intravit, ingressusque ad regem ait : 

 " ave rex ! " Et ille : " salvi sunt nupturi parentes tui?" Aitjuvenis: 



